钦定古今图书集成/历象汇编/乾象典/第048卷 > 钩钤
## 钦定古今图书集成/历象汇编/乾象典/第048卷 > 钩钤

按《星经》钩钤二星主法：去房宿七寸。第一名天健，二
名天宫籥开藏。去北辰一百四度半。

按《史记天官书》：“东宫苍龙房，心房为府曰天驷，其阴
右骖旁有两星曰钤。”

〈注〉《索隐》曰：《元命苞》曰：“钩钤两星，以闲防神府，闿舒为主，钩距以备非常也。”

按：《汉书天文志》同。

按《晋书天文志》：“房北二小星曰钩钤，房之钤键，天之
管籥，主闭键天心也。”

按：《隋书》《宋史天文志》俱同。

按《观象玩占》：“钩钤二星在房东，近左服、右骖。两星之
间，天子之腹心喉舌也。”